COMUNA SILIVASU DE CAMPIE 
             PRIMAR
Nr. 

REFERAT DE APROBARE
la Proiectul de hotărâre privind stabilirea impozitelor şi taxelor locale datorate de persoanele fizice şi juridice din comunei Silivașu de Câmpie în anul 2025
Având în vedere prevederile:

· Legii nr.227/2015 privind Codul fiscal, cu modificările şi completările ulterioare;

· Hotărârii Guvernului nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările şi completările ulterioare;

· Legii nr. 207/2015, privind Codul de procedură fiscală, cu modificările şi completările ulterioare;

· Legii nr. 273/2006 privind finanţele publice locale, cu modificările şi completările ulterioare;

· Legii nr. 52/2003 privind transparenţa decizională ȋn administraţia publică locală;
Luând ȋn considerare:

· posibilitatea autorităţilor locale de a stabili politica fiscală locală ţinând cont de propriile necesităţi,
· necesitatea stabilirii sarcinilor administrativ-fiscale pentru asigurarea unei impozitări echitabile a unor situaţii/fenomene similare,
· climatul economic actual ȋn ceea ce priveşte veniturile bugetare şi necesitatea asigurării unor niveluri similare ale veniturilor bugetare de la un exerciţiu bugetar la altul prin menţinerea randamentului impozitelor, taxelor, contribuţiilor ȋn toate fazele ciclului economic, atât ȋn perioadele de avânt economic, cât şi ȋn cele de criză,

· necesităţile de realizare a veniturilor proprii ale bugetului local pentru anul 2025 în scopul asigurării finanţării cheltuielilor publice locale, 

· nevoia de a ȋncuraja investiţiile şi pentru ca sursele bugetului local să satisfacă într-o proporţie cât mai mare nevoile actuale ale cetăţenilor comunei Silivașu de Câmpie,
· propunerile formulate de către direcţiile din cadrul Primăriei comunei Silivașu de Câmpie,

· necesitatea creării unei politici fiscale predictibile ȋn vederea creşterii ȋncrederii cetăţenilor şi mediului de afaceri, aspect ce impune autorităţilor deliberative locale adoptarea ȋn cursul anului curent, cu aplicabilitate ȋn anul fiscal următor, a impozitelor şi taxelor locale, 

Având ȋn vedere atribuţiile Consiliului local prevăzute la art.129, alin. (2), lit. b) coroborat cu alin. (4), lit. c) din O.U.G. nr. 57/2019 privind Codul administrativ cu privire la dezvoltarea economico-socială şi de mediu a municipiului şi competenţa de a stabili şi aproba impozitele şi taxele locale, ȋn temeiul prevederilor art. 136 din O.U.G. nr. 57/2019 privind Codul administrativ,
supun spre dezbatere şi aprobare Proiectul de hotărâre privind stabilirea impozitelor şi taxelor locale datorate de persoanele fizice şi juridice din comunei Silivașu de Câmpie în anul 2025, în forma prezentată. 

